રાષ્ટ્રીય સ્વયંસેવક સંઘના વડા મોહન ભાગવતે નાગપુરમાં દશેરા નિમિત્તે આપેલા ભાષણના વખાણ કરતા વડાપ્રધાન નરેન્દ્ર મોદીએ કહ્યું હતું કે, તેઓ દ્વારા જે સામાજિક મુદ્દા ઉઠાવાયા છે તે આજના સમયમાં પ્રસ્તુત છે. વડાપ્રધાને ટ્વિટ કર્યું હતું કે, મોહન ભાગવતજીએ તેમના પ્રવચનમાં મહત્ત્વના રાષ્ટ્રીય મુદ્દાની વાત કરી હતી. તેમના દ્વારા જે સામાજિક મુદ્દા ઉઠાવવામાં આવ્યા છે તે આજે ઘણાં જ પ્રસ્તુત છે.